بەش ئاساسىي پرىنسىپ بار: بىرنچىسى ئۇزۇنلۇق،ئىككىنچىسى كۆلەم، ئۈچىنچىسى سان، تۆتىنچىسى سالماق، بەشىنچىسى غالىبىيەت. يەر  ئۇزۇنلۇقنى ھاسىل قىلىدۇ،ئۇزۇنلۇق كۆلەمنى ھاسىل قىلىدۇ، كۆلەم ساننى ھاسىل قىلىدۇ،سان سالماقنى ھاسىل قىلىدۇ(يەنى ئۆز بىلەن دۈشمەن تۇرغان يەرنىڭ ئوخشىماسلىقى ئىككى تەرەپتىكى يەر مەيدانىنىڭ چوڭ-كىچىكلىك جەھەتتىن پەرقلىق ئۆلچىمىنى ھاسىل قىلىدۇ؛ ئۆز بىلەن دۈشمەن يەر مەيدانىنىڭ چوڭ-كىچىلىك ئۆلچىمىنىڭ پەرقى ئىككى تەرەپتىكى بايلىق مەنبەسىنىڭ ئاز-كۆپلۈك جەھەتتىن پەرقلىق مىقدارىنى ھاسىل قىلىدۇ؛ ئۆز بىلەن دۈشمەن بايلىق مەنبەسىنىڭ ئاز-كۆپلۇك مىقتارىنىڭ پەرقى ئىككى تەرەپتىكى ئەسكىرىي كۈچىنىڭ ئاز-كۆپلۈك جەھەتتىن پەرقلىق  سانىنى ھاسىل قىلىدۇ؛ ئۆز بىلەن دۈشمەننىڭ ئەسكىرىي كۈچىنىڭ ئاز-كۆپلۈك سانىنىڭ پەرقى ئىككى تەرەپنىڭ ھەربىي قۇدرىتىنىڭ كۈچلۈك-ئاجىزلىق سالمىقىنىڭ پەرقى ئاخىرقى ھېسابتا ئۇرۇشتا يېڭىش ياكى يېڭىلىشنى بەلگىلەيدۇ ). غەلبە قىلغۇچى قوشۇننىڭ مەغلۇپ بولغۇچى قۇشۇنغا قارىغاندا خۇددى مىسقال ئېغىرلىقنى چارەك تارازىدا تارتقاندەك مۇتلەق ئۈستۈنلۈكتە تۇرىدۇ؛ مەغلۇپ بولغۇچى قوشۇن غەلبە قىلغۇچى قوشۇنغا قارىغاندا، خۇددى چارەك ئېغىرلقنى مىسقال تارزادا تارتقاندەك مۇتلەق ناچار ئەھۋالغا چۈشۈپ قالىدۇ. ھەربىي قۇدرىتى كۈچلۈك غالىبنىڭ  قوشۇنغا قوماندانلىق قىلىپ جەڭ قىلىشى بەئەينى يېگى يوق چوڭچۈر ھاڭغا يىغىلىپ قالغان سۇنى يار ئالدۇرۇپ تاشقىنغا ئايلاندۇرغاندك شىددەتلىك بولىدۇ، ھەربىي قودرەتنىڭ ئىپادىسى (شەكىل) ئەنە شۇ.